CELEX: C2006/281/56
Language: da
Date: 2006-11-18 00:00:00
Title: Sag T-193/04: Dom afsagt af Retten i Første Instans den 4. oktober 2006 — Tillack mod Kommissionen (Undersøgelse, som Det Europæiske Kontor for Bekæmpelse af Svig foretager vedrørende viderebringelsen af fortrolige oplysninger — mistanke om bestikkelse og om overtrædelse af tavshedspligten — fremsendelse af oplysninger til de nationale retslige myndigheder om forhold, som kan give anledning til strafferetlig forfølgning — ransagning på en journalists bopæl og kontor — annullationssøgsmål — formalitet — erstatningssøgsmål — årsagsforbindelse — tilstrækkelig kvalificeret tilsidesættelse)

18.11.2006   
            
            
               DA
            
            
               Den Europæiske Unions Tidende
            
            
               C 281/33
            
         Dom afsagt af Retten i Første Instans den 4. oktober 2006 — Tillack mod Kommissionen
   (Sag T-193/04) (1)
   
   (Undersøgelse, som Det Europæiske Kontor for Bekæmpelse af Svig foretager vedrørende viderebringelsen af fortrolige oplysninger - mistanke om bestikkelse og om overtrædelse af tavshedspligten - fremsendelse af oplysninger til de nationale retslige myndigheder om forhold, som kan give anledning til strafferetlig forfølgning - ransagning på en journalists bopæl og kontor - annullationssøgsmål - formalitet - erstatningssøgsmål - årsagsforbindelse - tilstrækkelig kvalificeret tilsidesættelse)
   (2006/C 281/56)
   Processprog: engelsk
   Parter
   
      Sagsøger: Hans-Martin Tillack (Bruxelles, Belgien) (ved avocats I. Forrester, QC, T. Bosly, C. Arhold, N. Flandin, J. Herrlinger og J. Siaens)
   
      Sagsøgt: Kommissionen for De Europæiske Fællesskaber (ved C. Docksey og C. Ladenburger, som befuldmægtigede)
   
      Intervenient til støtte for sagsøgeren/sagsøgerne: International Federation of Journalists (IFJ) (Bruxelles, Belgien) (ved avocats A. Bartosch og T. Grupp)
   Sagens genstand
   Påstand dels om annullation af den foranstaltning, hvorved Det Europæiske Kontor for Bekæmpelse af Svig (OLAF) den 11. februar 2004 tilsendte de retslige myndigheder i Tyskland og Belgien oplysninger vedrørende en mistanke om overtrædelse af tavshedspligten og om bestikkelse, dels påstand om erstatning af den ikke-økonomiske skade, som sagsøgeren har lidt på grund af de fremsendte oplysninger og på grund af OLAF's offentliggørelse af en pressemeddelelse.
   Konklusion
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Det er ufornødent at træffe afgørelse vedrørende anmodningen om fremlæggelse af dokumenter.
            
         
               3)
            
            
               Sagsøgeren tilpligtes at betale sine egne og de af Kommissionen afholdte omkostninger, herunder omkostningerne i sagen om foreløbige forholdsregler.
            
         
               4)
            
            
               International Federation of Journalists bærer sine egne omkostninger.
            
         
      (1)  EUT C 251 af 9.10.2004.